hu hu hu de hu hu de hu fr sk hu sv hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu
1015 Bp. Ostrom utca 16. 1149 Bp. Csömöri út 18.
Rendelőnk hétfőtől-péntekig 8:00 - 20:00 között érhető el!
Szerző: Dr. Arnold Dénes Arnold MSc
A felső végtag, a nyak, a váll rendkívül mozgékony testrészeink, amelyek összetett funkciót látnak el, valamint nagy terhet viselnek napi tevékenységeink során. Emiatt az egyik leggyakoribb panasz, amellyel a páciensek orvoshoz fordulnak, a nyak- és váll körüli fájdalmak. Ez a probléma leginkább a vállövet tartósan terhelő foglalkozásokat űzőket (fodrász, kozmetikus, számítógéppel dolgozók) érinti. Ha a beteg nyaktáji panaszokkal fordul szakorvoshoz, a diagnózis pontos felállítása után a legfontosabb feladat az aktív fájdalomcsillapítás, a nyak izmaiban fellépő funkciózavarokat pedig gyógytornával lehet ellensúlyozni – tudjuk meg Dr. Arnold Dénes Arnoldtól, a FájdalomKözpont aktív fájdalomspecialistájától.
Leggyakoribb ok az izomfeszülés
A nyaki fájdalmak egyik leggyakoribb oka az izmok állandó feszülése. Ezt általában olyan tevékenységek végzése okozza, amelynek során az ember hosszabb ideig állandó testtartást vesz fel, például sokat ül a számítógép monitorját nézve.  A nagy igénybevétel mellett számos tényező, mint például a stressz, különféle idegrendszeri betegségek, mint a depresszió, szorongás, vagy a huzat is fokozhatják a tüneteket.  Ilyenkor a kemény, feszes izomzatban fájdalmas izomcsomók (trigger pontok) is keletkezhetnek. Az izomfeszülés tüneti kezelésére jól használhatók patikában kapható fájdalomcsillapító készítmények, illetve masszázs alkalmazásával, a kényszertartás kerülésével és megfelelő életmódváltással enyhíthetők a panaszok.  A nyaki fájdalmakat azonban mindig nagyon komolyan venni, hiszen ezeket a panaszokat gyakran a gerinc degeneratív elváltozásai okozzák.  A komolyabb betegségek kizárása és az oki kezelés elkezdése érdekében érdemes minél hamarabb szakorvoshoz fordulni.
Ha a háttérben valamilyen gerincbetegség áll
A nyaki fájdalmak leggyakrabban a hét nyaki csigolya megbetegedésére vezethetők vissza, amelyeket egy rostos burokban lévő kocsonyás anyag, a porckorong választ el egymástól.
Ha ez az anyag kicsúszik a csigolyák közül és átszakítja az őt körülvevő rostos burkot, beszélhetünk porckorongsérvről (discus hernia). Ha nem szakad, de kitüremkedik, kiboltosulás (prolapsus, protrusio) a diagnózis.
A csigolyatestek felületén meszes felrakódások alakulhatnak ki, ilyenkor a nyaki gerinc mozgásai fájdalmasan beszűkülnek. (spondylosis). Ezek a felrakódások irritálhatják az idegeket, karba sugárzó tüneteket okozva. A nyaki fájdalmak hátterében gyakran áll a gerinc kisízületeinek kopása (spondylarthrosis), de okozhatja még többek között csontritkulás (osteoporosis), gerincferdülés (scoliosis), reumás betegségek, mint pl. a rheumatoid arthritisz, vagy a Bechterew kór.
Fontos a pontos diagnózis
A panaszok és tünetek rendkívül sokrétűek lehetnek. A nyak fájdalma mellett előfordulhat zsibbadás, a kéz ujjainak bizsergése, izomgyengeség, reflexkiesés, szédülés, fejfájás, látászavar, fülzúgás stb. Emiatt csak úgy lehetséges érdemben kezelni a problémát, ha tudjuk annak a kiváltó okát.  Rendkívül fontos a szakorvos által időben felállított precíz diagnózis, és az ezen alapuló, egyénre szabott terápia meghatározása, hiszen az enyhébb és időben felfedezett deformitások még jól korrigálhatóak, a későbbiekben viszont a panaszok súlyosbodhatnak, és állandóvá válhatnak.
Tartós megoldás a makacs nyaki fájdalmakra
A nyakfájdalom hátterének megállapítása után első lépés mindig az aktív fájdalomcsillapítás, amely során kúraszerűen, az alapbetegségtől függően, speciális hatóanyag kombinációt juttatunk az érintett területre.  Mennyiségét a fájdalom hátterének, mértékének, a kórelőzménynek és a páciens fizikai állapotának megfelelően választjuk meg. Ez a fájdalom- és gyulladáscsökkentő hatású, célzott injekciós terápia közvetlenül a fájdalom forrásánál hat, így intenzíven támogatja a gyógyulást.
A fájdalomcsillapító kúrával párhuzamosan megkezdjük a csigolyák, kisízületek, porckorongok egészségét karbantartó életmód orvoslást, amelynek során aktív terápiás mozgással, funkcionális gyógytornával fejlesztjük, és helyreállítjuk az izmok inak statikai-dinamikai egyensúlyát, fokozzuk a nyaki gerinc mobilitását és az izomerőt. A gyógyulás fontos feltétele a megfelelő életmód kialakítása, az optimális testsúly beállítása, rendszeres és megfelelő testmozgás végzése, a testtartás javítása, megfelelő táplálkozás és folyadékfogyasztás. Emellett jótékony hatású az izomfeszüléseket oldó masszírozás, valamint stressz oldás is.
Dr. Arnold Dénes Arnold MSc
sebész, fájdalomspecialista, hialuronsav szakértő, neurálterápia-, akupunktúra-, HKO/TCM szakorvosa, minősített oktató
Dr. Selyem Réka MSc
traumatológus, sportorvos, hialuronsav specialista
Kapcsolódó orvos válaszol bejegyzésünk
Anyukám tavaly februárban kapott egy gerinc blokád injekciót ami egy évig enyhítette a fájdalmat ,gerinc csatorna szűkülése stb,de sajnos most megint iszonyú fájdalmak gyötrik ha mozog es fekvő pozícióban is egyre nehezebb a létezés,erre keresek megoldást
Csak pontos diagnózis birtokában adható válasz. Segíthet a kollagén injekció kúra,akupunktúra, rehabilitációs gyógytorna. Kérem fáradjanak be központunkba konzíliumra a leleteikkel.
dr. ARNOLD Dénes ARNOLD MSc.
Dr. Arnold Dénes Arnold MSc
Visszalépés az előző oldalra...
Ez a weboldal sütiket (cookie) használ a látogatói élmény javítása érdekében, releváns hirdetések jelenítése, küldése miatt és az oldal forgalmának elemzése céljából. A sütik az Ön böngészojében tárolódnak, segítségükkel tudunk személyre szabott szolgáltatásokat nyújtani. A sütik beállítását Ön bármikor módosíthatja. Az Uniós jogszabályok értemében, kérjük, hogy az ELFOGADOM gombra kattintva engedélyezze a sütik használatát vagy zárja be az oldalt.
Kérjük mielőtt felteszi kérdését, olvassa el az eddig feltett kérdéseket, és az azokra adott válaszokat ITT.
Hozzájárulok az üzenet megjelenéséhez
Az oldalon feltüntetett árak az ÁFÁ-t tartalmazzák!
Copyright © 2022 • FájdalomKözpont
Tájékoztatjuk tisztelt pácienseinket, hogy a hatályban lévő jogszabályok szerint rendelőinkben továbbra is kötelező a maszk használata mind az ott dolgozók, mind pedig a hozzánk érkező betegek és kísérőik számára. Kérjük szíves megértésüket és az előírás betartását!